Pascua istamanda sucta punzha ñaupa,
Jesús Betaniama shamuca,
huañuj Lázaro llactama,
pai huañushcaunamanda causachishca.
Chihui,
Jesúspajta shu istara ranauca,
tuta.
Marta yanapaca.
Lázaro Jesúshua pariju mesai tiarica.
Shinajpi María shu libra tupu gustu asnaj ambira apamuca;
ashca valij aca.
Chi ambihua Jesúspa chaquira armachica,
shinallara paihua acchahua chaquira chaquichica.
Ambi gustu asnaihua intiru huasira undaca.
Judas Iscariote,
Simonba churi,
shu Jesús yachachishca runa,
paita intrigangarau,
rimaca:
”¿Imarasha cai quinsa patsaj cullqui tupu valina ambi mana catushcachu aca tsuntsuunama cungaj?”
Casna rimaca,
mana tsuntsuunara llaquishcamanda,
astaun yachachishca runauna cullqui bulsara charisha,
shuhuaj asha,
chimanda cullquira apij aca.
Shinajpi Jesús:
“Saqui,”
nica,
“ñuca pambarina punzhagama caita huacachishcami.
Tsuntsuuna tucui huras cangunahua tianaunga,
randi ñuca mana tucui huras cangunahua tiashachu.”
Shinajpi judiugunamanda ashcauna Jesús chihui tiaushcara uyanauca.
Jesúsmandalla mana shamunaucachu,
astaun Lazarora ricungaj shamunaucami,
pai huañushcamanda causarishcara ricungaj.
Sacerdote apuuna paigunapura rimananauca Lazaroras huañuchingaj nisha.
Pai causarishcaraigumanda ashca judiuguna anzhurinauca,
Jesúspi quirinauca.